CELEX: 62010CN0088
Language: mt
Date: 2010-02-15 00:00:00
Title: Kawża C-88/10: Talba għal deċiżjoni preliminari mressqa mit-Tribunale de Palermo (L-Italja) fil- 15 ta’ Frar 2010 — Assessorato del Lavoro e della Previdenza Sociale vs Seasoft Spa

17.4.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 100/30
            
         Talba għal deċiżjoni preliminari mressqa mit-Tribunale de Palermo (L-Italja) fil-15 ta’ Frar 2010 — Assessorato del Lavoro e della Previdenza Sociale vs Seasoft Spa
   (Kawża C-88/10)
   2010/C 100/46
   Lingwa tal-kawża: it-Taljan
   
      Qorti tar-rinviju
   
   Tribunale de Palermo
   
      Partijiet fil-kawża prinċipali
   
   
      Rikorrent: Assessorato del Lavoro e della Previdenza Sociale
   
      Konvenuta: Seasoft Spa.
   
      Domandi preliminari
   
   
               (1)
            
            
               Peress li l-iskema ta’ għajnuna (identifikata bin-Nru NN 91/A/95) introdotta mir-Reġjun ta’ Sqallija permezz tal-Artikolu 10 tal-Liġi Reġjonali Nru 27, tal-15 ta’ Mejju 1991, ipprovdiet mekkaniżmu għal sussidji għal numru ta’ snin, minn minimu ta’ sentejn sa massimu ta’ ħames snin (sentejn għal reklutaġġ b’kuntratti ta’ taħriġ u ta’ xogħol u massimu ta’ tliet snin fil-każijiet fejn dawn il-kuntratti nbidlu f’kuntratti għal żmien indefinit), il-Kummissjoni Ewropea, permezz tad-Deċiżjoni Nru 95/C 343/11 tal-14 ta’ Novembru 1995, li approvat l-implementazzjoni tal-iskema, kellha l-intenzjoni
               
                           —
                        
                        
                           tawtorizza b’mod ġenerali tali applikazzjoni ratione temporis u ekonomika fir-rigward tal-benefiċċji (sentejn u tliet snin) jew, għal kuntrarju,
                        
                     
                           —
                        
                        
                           tawtorizza, esklużivament u sussidjarjament, l-għoti ta’ sussidji għar-reklutaġġ b’kuntratti ta’ taħriġ u ta’ xogħol (matul is-sentejn ta’ tali kuntratti) jew l-għoti ta’ sussidji għat-trasformazzjoni f’kuntratti għal żmien indefinit tal-kuntratti ta’ ħaddiema li preċedentement kienu reklutati b’kuntratti ta’ taħriġ u ta’ xogħol (matul it-tliet snin b’effett mid-data tal-bdil)?
                        
                     
         
               (2)
            
            
               It-terminu tas-sena finanzjarja 1997 għall-implementazzjoni tal-għajnuna mill-Istat, stabbilit mill-Kummissjoni Ewropea bid-Deċiżjoni 95/C 343/11 tal-14 ta’ Novembru 1995, fir-rigward tal-awtorizzazzjoni tal-iskema introdotta mill-Artikolu 10 tal-Liġi Reġjonali 27/91, għandu jiġi interpretat fis-sens li huwa:
               
                           —
                        
                        
                           it-terminu għall-previżjoni inizjali tal-ispejjeż għal għajnuna li, fi kwalunkwe każ, għandha titħallas matul is-snin sussegwenti (skont l-interpretazzjonijiet differenti possibbli, iċċitati iktar ’il fuq, tal-għajnuna awtorizzata), jew pjuttost
                        
                     
                           —
                        
                        
                           it-terminu finali għal ħlas materjali tas-sussidji stess mill-korpi reġjonali kompetenti?
                        
                     
         
               (3)
            
            
               Fir-rigward ta’ reklutaġġ b’kuntratt ta’ taħriġ u ta’ xogħol skont l-Artikolu 10 tal-Liġi Reġjonali 27/91, li beda, pereżempju, fl-1 ta’ Jannar 1996, u għalhekk matul il-perijodu ta’ implementazzjoni tal-għajnuna stabbilit fid-Deċiżjoni 95/C 343/11, tal-14 ta’ Novembru 1995, ir-Reġjun ta’ Sqallija seta’ (jew kellu) japplika konkretament l-iskema ta’ għajnuna inkwistjoni għas-snin kollha awtorizzati (jiġifieri sentejn flimkien ma’ tliet snin), u dan anki meta, kif inhuwa l-każ fl-eżempju ċċitat iktar ’il fuq, l-implementazzjoni tal-iskema awtorizzata tinkludi l-ħlas materjali tas-sussidju sal-31 ta’ Diċembru 2001 (jiġifieri, 1996 + ħames snin = 2001)?
            
         
               (4)
            
            
               Il-Kummissjoni Ewropea, permezz tad-Deċiżjoni 2003/195/KE (1) tas-16 ta’ Ottubru 2002, li l-Artikolu 1 tagħha jipprovdi: “l-iskema ta’ għajnuna li l-Italja għandha l-intenzjoni li timplementa skont l-Artikolu 11(1) tal-Liġi Reġjonali ta’ Sqallija Nru 16, tas-27 ta’ Mejju 1997, hija inkompatibbli mas-suq komuni. Għaldaqstant, l-iskema ma tistax tiġi implementata”, kellha l-intenzjoni:
               
                           —
                        
                        
                           tirrifjuta l-awtorizzazjoni tal-iskema tal-għajnuna l-“ġdida” inkluża fl-Artikolu 11 tal-Liġi Reġjonali 16/97, peress li kkunsidrata bħala skema “awtonoma” intiża li testendi l-perijodu ta’ implementazzjoni tal-għajnuna stabbilita mill-Artikolu 10 tal-Liġi Reġjonali Nru 27/91 lil hinn mill-31 ta’ Diċembru 1996, billi tinkludi wkoll l-ispejjeż tar-reklutaġġ u/jew ta’ trasformazzjoni li saru fl-1997 u fl-1998, jew
                        
                     
                           —
                        
                        
                           kuntrarjament, li effettivament tipprekludi r-Reġjun milli jqassam materjalment ir-riżorsi ekonomiċi, sabiex twaqqaf il-ħlas konkret tal-għajnuna mill-Istat stabbilita bl-Artikolu 10 tal-Liġi Reġjonali Nru 27/91, anki għar-reklutaġġi u/jew it-trasformazzjonijiet li saru qabel il- 31 ta’ Diċembru 1996?
                        
                     
         
               (5)
            
            
               Jekk l-interpretazzjoni tad-deċiżjoni tal-Kummissjoni tkun dik esposta fl-ewwel inċiż tal-punt 4, din id-deċiżjoni hija kompatibbli mal-interpretazzjoni tal-Artikolu 87 tat-Trattat, invokata mill-Kummissjoni bħala bażi għal sitwazzjonijiet simili ta’ eżenzjoni mill-kontribuzzjonijiet tas-sigurtà soċjali għal kuntratti ta’ taħriġ u ta’ xogħol imsemmija fid-Deċiżjoni 2000/128/KE (2) tal-11 ta’ Mejju 1999 (dwar il-liġijiet tal-Istat Taljan u speċifikament imsemmija fil-motivi tad-deċiżjoni ta’ inkompatibbiltà tal-2002) u fid-Deċiżjoni 2003/739/KE (3) tat-13 ta’ Mejju 2003 (li għandha bħala suġġett il-liġijiet tar-Reġjun ta’ Sqallija)?
            
         
               (6)
            
            
               Jekk l-interpretazzjoni tad-deċiżjoni tal-Kummissjoni tkun dik esposta fit-tieni inċiż tal-punt 4, liema interpretazzjoni għandha tingħata lid-deċiżjoni preċedenti ta’ awtorizzazzjoni tal-miżuri tal-għajnuna, fid-dawl tat-tifsira doppja li tista’ tingħata lill-aġġettiv “addizzjonali”: “addizzjonali fir-rigward tal-baġit stabbilit bid-deċiżjoni tal-Kummissjoni” jew “addizzjonali fir-rigward tal-finanzjament magħmul mir-Reġjun sal-baġit tal-1996 biss”?
            
         
               (7)
            
            
               Fl-aħħar nett, liema għajnuna għandha tiġi kkunsidrata bħala legali u liema għajnuna għandha tiġi kkunsidrata bħala illegali skont il-Kummissjoni?
            
         
               (8)
            
            
               Min mill-partijiet fil-kawża prinċipali (l-impriża jew id-direttorat reġjonali tax-xogħol) għandu l-oneru li jipprova li l-baġit stabbilit mill-Kummissjoni ma nqabiżx?
            
         
               (9)
            
            
               Ir-rikonixximent eventwali favur impriżi benefiċjarji, ta’ interessi legali għal ħlas tardiv tas-sussidji kkunsidrati legali u ammissibbli għandu jittieħed inkunsiderazzjoni meta jiġi evalwat jekk inqabiżx il-baġit awtorizzat inizjalment bid-Deċiżjoni 95/C 343/11 tal-14 ta’ Ottubru 1995?
            
         
               (10)
            
            
               Fil-każ fejn dan huwa inkluż fid-determinazzjoni ta’ dan il-qbiż, liema rata ta’ interessi għandha tiġi applikata?
            
         
      (1)  ĠU L 077, p. 57
   
      (2)  ĠU L 42, p. 1
   
      (3)  ĠU L 267, p. 29